Am Samschtig isch Fuessball gsi. Also zerscht selber spille und denn isch Iiweihig vom Nya Gammla Ullevi gsi. Also Neus Alts Ullevi. De Trick isch de: Es git zwei grossi Fuessballstadie in Göteborg. Zerscht hends es Ullevi baue. Denn isch es grosses, neus Stadien nebet ane baue worde. Das hends denn Neus Ullevi tauft, drum hets andere denn de Name Alts Ullevi übercho. Und  jetzt hends sAlte abgrisse und es neus baue. Isch doch logisch das es jetzt Neus Alts Ullevi heisst.   Ufem Programm isch de Match Schwede gege Brasilie gstande im Frauefuessball. Brasilie isch Weltranglischtezweite noch de USA und Schwede isch vierte noch Dütschland. Vorem Stadion sind denn vor allem dBrasilianer ufgfalle